recursal/SuperWikiNEXT-32B huggingface dataset:
நகரும் இரும்பு மின்னோட்டமானியின் விபரிப்பு மாதிரி ஒன்றின் படம்
**மின்னோட்டமானி** அல்லது **ஆம்ப்பியர்மானி** அல்லது **அம்பியர்மானி** (*ammeter*)என்பது ஒரு மின்சுற்றில் பாயும் மின்னோட்டத்தை அளந்திடப் பயன்படும் கருவி. அளக்கப்படவேண்டிய மின்னோட்டத்தின் அளவைப் பொறுத்து இது மில்லி மின்னோட்டமானி, மைக்ரோ மின்னோட்டமானி எனவும் வகைப்படுத்தப்படும். மின்னோட்டமானி மின்சுற்றில் தொடரிணைப்பிலேயே இணைக்கப்பட வேண்டும். மேலும் மின்னோட்டமானியின் மின்தடை மிகக்குறைவாக இருத்தல் வேண்டும்; அப்போதுதான் சுற்றில் பாயும் மின்னோட்டத்தின் அளவு மாறாது.

நேர்த்திசை மின்னோட்டமானி (D.C. Ammeter)
---------------------------------------

குறைவான மின்தடை கொண்ட மின்தடையாக்கி ஒன்றை இயங்குசுருள் கால்வனாமீட்டருடன் பக்க இணைப்பாக இணைத்தால், அது நேர்த்திசை மின்னோட்டமானி எனப்படும். குறைந்த மின்தடையுடைய மின்தடையாக்கி இணைத்தடம் (shunt) எனப்படும். இணைத்தடத்தின் மின் தடை குறையக் குறைய மின்னோட்டமானியின் மின்னோட்ட-நெடுக்கம் (range) அதிகரிக்கும்.

மாறுதிசை மின்னோட்டமானி (A.C. Ammeter)
-------------------------------------

பூச்சிய மைய மின்னோட்டமானி
நேர்த்திசை மின்னோட்டமானியை மாறுதிசை மின்னோட்டத்தை அளவிடப் பயன்படுத்த முடியாது. ஏனெனில், மாறுதிசை மின்னோட்டத்தின் திசைமாறும் இயல்பு நேர்த்திசை மின்னோட்டமானியின் குறிமுள்ளை அலைவுறச் செய்து கொண்டே இருக்கும்; எனவே, குறிப்பிட்டு ஒரு அளவீட்டினை அளவிடவே முடியாது. எனவே தான், மாறுதிசை மின்னோட்டமானி தேவைப்படுகிறது. கீழே கொடுக்கப்பட்டுள்ள கருவிகள் மாறுதிசை மின்னோட்டத்தை அளவிடப் பயன்படுத்தப் படுகின்றன:

1. இயங்கு இரும்பு கருவிகள் (moving-iron instruments) - காந்தப்புலத்தில் வைக்கப்பட்டுள்ள உலோகத்தண்டுகளுக்கு இடையே ஏற்படும் விலக்கத்தின் அடிப்படையில் வேலை செய்கின்றன.
2. சுடுகம்பி கருவிகள் (hot wire instruments) - மின்னோட்டம் தாங்கிய கம்பியில் உருவாகும் விரிவின் அடிப்படையில். (இக்கருவி நேர்த்திசை, மாறுதிசை மின்னோட்டம் இரண்டையும் அளவிடும்)
3. அலைதிருத்தி வகை கருவிகள் (rectifier instruments) - மாறுதிசை மின்னோட்டத்தை நேர்த்திசை மின்னோட்டமாக மாற்றிய பிறகு அளவிடும் முறை.
4. டைனமோமீட்டர் கருவிகள் (dynamometer instruments)
5. டையோடு-வால்வு வோல்ட்மீட்டர் (diode-valve voltmeter)
6. கேத்தோடு கதிர் அலைவரைவி (cathode ray oscilloscope CRO).

### 500Hz அதிர்வெண்ணிற்கு மேல்

500 Hz அதிர்வெண்ணிற்கு மேல் கொண்ட மாறுதிசை மின்னோட்டத்தை இயல்பான மாறுதிசை மின்னோட்டமானியின் உதவியால் அளந்திட முடியாது; எனவே, வெப்ப வகைக் கருவிகள் (thermal type instruments) மூலம் கேள் அதிர்வெண் (AF), வானொலி அதிர்வெண் (RF) மின்னோட்டங்களை அளவிடலாம்.

குறிப்புதவி
-----------

* இயல்பியல் களஞ்சியம் - ப.க. பொன்னுசாமி - பக். 188, 189

வெளி இணைப்புகள்
---------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**இளையர் அறிவியல் களஞ்சியம்/அம்மீட்டர்** |
சாமுவேல் டெய்லர் கோல்ரிட்ஜ்
**சாமுவேல் டெய்லர் கோல்ரிட்ஜ்** (21 அக்டோபர் 1772 – 25 சூலை 1834) ஓர் ஆங்கில கவிஞராவார். அவரது சிறந்த நண்பர் வில்லியம் வேர்ட்ஸ்வொர்த்துடன் இணைந்து ஆங்கில இயக்கத்தின் இன்பவியல் இலக்கியத்திற்கு அடிகோலியவர்களாகக் கருதப்படுகின்றனர்.

கோல்ரிட்ஜ் பத்தாவது குழந்தையாகப் பிறந்தவர். கேம்பிரிட்ஜ் பல்கலைக்கழகத்தில் படித்தாலும் பட்டம் எதுவும் பெறவில்லை. 1795ஆம் ஆண்டு வேர்ட்ஸ்வொர்த்தைச் சந்தித்து அவருடன் நெருங்கிய நட்பு கொண்டார். 1798ஆம் ஆண்டு இருவரும் இணைந்து *லிரிகல் பல்லார்ட்ஸ்* என்னும் வசனநடைக் கவிதைகளை எழுதி வெளியிட்டனர். இத்தொகுதி ஆங்கில இலக்கிய்யத்தின் முக்கிய திருப்பமாக பல திறனாய்வாளர்களால் கருதப்படுகிறது. இத்தொகுதியில் பல கவிதைகளை வேர்ட்ஸ்வொர்த் எழுதியிருந்தாலும் கோல்ரிட்ஜ் எழுதிய *த ரைம் ஆஃப் த ஏன்சியன்ட் மாரினர்* பலரால் அவருடைய சிறந்த படைப்பாகப் பாராட்டப்படுகிறது.

1790களில் இவர் ஓபியம் போதைமருந்துக்கு அடிமையானார். இத்தீவழக்கத்திலிருந்து மீள முடியாது குடும்பத்தை நடத்தவியலாது உடல்நலமும் குன்றினார். தமது எழுத்துக்களைத் தொடரவியலாது போயிற்று. அவரது நாக்குவன்மையால் அவர் பல மாலை விருந்துப் பேச்சுக்களுக்கு பேச அழைக்கப்பட்டார். பின்னாளில் சிறந்த விரிவுரையாளராகவும் பணியாற்றினார்.

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***சாமுவேல் டெய்லர் கோல்ரிட்ஜ்*** |
**தமிழறியும் பெருமாள்** 1942 ஆம் ஆண்டு வெளிவந்த தமிழ்த் திரைப்படமாகும். உமா பிக்சர்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் வி. ஏ. செல்லப்பா, எம். ஜி. ஆர் மற்றும் பலரும் நடித்திருந்தனர்.

கதைச்சுருக்கம்
--------------

சமஸ்க்ருத கவிஞரும், நாடக ஆசிரியருமான காளிதாசனின் கதையை அடிப்டையாகக் கொண்டு எடுக்கப்பட்டத் திரைப்படமாகும்.

நடிகர்கள்
---------

* வி. ஏ. செல்லப்பா
* எம். ஆர். சந்தானலட்சுமி
* எம். ஜி. ஆர்
* ஆர். பாலசுப்ரமணியம்
* டி. எஸ். துரைராஜ்
* எம். எஸ். தேவசேனா
* எம். ஜி. சக்கரபாணி
* சி. டி. ராஜகாந்தம்
* டி. எஸ். ஜெயா
* குமாரி மங்களம்
* எஸ். யோகாம்பாள்
* கே. என். ராஜலக்ஷ்மி
* வி. நடராஜ்

இசை
---

இப்படத்தின் பாடலாசிரியர் உடுமலை நாராயணகவி ஆவார். இசை அமைப்பாளரின் பெயர் இப்படத்தில் குறிப்பிடப்படவில்லை. சரஸ்வதி ஸ்டோர்ஸ் என்ற இசைக்குழு பாடல்களுக்கு இசை வாசித்தது. வி. ஏ. செல்லப்பா பாடிய "கல்வியை போல்" என்ற பாடல் பிரபலமான பாடலாகும்.

வரவேற்பு
--------

ஒளிப்பதிவும் ஒலிப்பதிவும் நன்றாக அமைந்திருந்தாலும், இப்படம் வணிகரீதியாக வெற்றிபெறவில்லை.

உசாத்துணை
---------

* "Thamizh Ariyum Perumal 1942". *தி இந்து*. 7 மே 2011. Archived from the original on 2013-02-03.. பார்த்த நாள்: 16 ஜனவரி 2017.

வெளி-இணைப்புகள்
---------------

* - "கல்வியை போல்" பாடல்
**நகர் மைய்ய பேரங்காடி** (*City Centre Mall*) இந்தியாவின் கருநாடக மாநிலம் சிமோகாவில் அமைந்துள்ள ஒரு வணிக வளாகமாகும். சிமோகா பேருந்து முனைய பேரங்காடி என்ற பெயராலும் இது அழைக்கப்படுகிறது. நகரில் முதன் முதலாகக் கட்டப்பட்ட வணிக வளாகம் என்ற சிற்ப்பும் இப்பேரங்காடிக்கு உண்டு. ஐக்கிய அரபு அமீரகத்தை தளமாகக் கொண்ட வணிக நிறுவனமான இ.கே.கே.குழுமத்தின் ஆதரவுடன் வளர்ந்து வரும் நகர் மைய்ய பேரங்காடி கருநாடகா சாலைப் போக்குவரத்து பேருந்து நிலையத்துடன் இணைக்கப்பட்டுள்ளது.

பேரங்காடி
---------

இந்த பேரங்காடியானது உலகளாவிய வணிக நிறுவனமான குசுமேன் & வேக்பீல்டு நிறுவனத்துடன் இணைந்து கூட்டாக நிர்வகிக்கப்படுகிறது. மும்பையைத் தலமையிடமாகக் கொண்ட பியூச்சர் குழுமத்தின் பேரங்காடி பெருஞ் சந்தையையும் கொண்டுள்ளது.

இ.கே.கே. குழுமம்
----------------

ஐக்கிய அரபு அமீரகத்தை தலைமையிடமாகக் கொண்ட இ.கே.கே குழுவானது இ.கே. காதரால் நிறுவப்பட்ட 100 மில்லியன் அரபு அமீரக திர்காம் நிறுவனமாகும். தற்போது இ.கே. முகமது சோகைல் தலைமை வகிக்கிறார். இக்குழுமம் துபாய், சார்ஜா, அச்மான், மும்பை, கர்நாடகா மற்றும் கேரளாவில் வணிக நடவடிக்கைகளைக் கொண்டுள்ளது. சில்லறை வர்த்தக சங்கிலிகள், விருந்தோம்பல் உணவகங்கள் மற்றும் நில வர்த்தகம் உள்ளிட்ட பல்வேறு தொழில்களில் ஈடுபட்டுள்ளது.

மேற்கோள்கள்
-----------

1. 1 2  www.thisweekbangalore.com, "Shimoga gets its first shopping mall; UAE and India based EKK Group expands in Central Karnataka", .
2. ↑  "City's First Shopping Mall". *Ajeya Kannada Daily, Shimoga*. 2 April 2014. Archived from the original on 11 மார்ச் 2015.. பார்த்த நாள்: 8 April 2014.
3. ↑  "City Centre to open soon". *Navika Kannada Daily, Shimoga*. 2 April 2014. Archived from the original on 27 மே 2014.. பார்த்த நாள்: 8 April 2014.
4. ↑  http://www.ekkgroup.com, EKK Group Website.

புற இனைப்புகள்
--------------

* City Centre Mall Official Website
* Ekk Group Official Website
தமிழ்நாட்டில் தமிழ் மக்கள் பெரும்பான்மையாக கூடும் இசை நிகழ்ச்சிகளில் தமிழில், தமிழிசையில் பாடல்கள் பாடப் படவேண்டும் என்ற கோரிக்கையை முன்வைத்து முன்னெடுக்கப்பட்ட சமூக இயக்கம் **தமிழிசை இயக்கம்** ஆகும். தெலுங்கு மொழி ஆதிக்கத்தில் சீரழிந்து இருந்த தமிழிசையை மீட்டெடுப்பதும், மீளுருவாக்கம் செய்வதும் இந்த இயக்கத்தின் நோக்கமாக இருந்தது.

வரலாறு
------

சங்க காலத்தில் தமிழிசை சிறப்புற்று இருந்தது. சங்கம் மருபிய காலத்தில் சமணர்கள் செல்வாக்குப் பெற்ற போது இசை நலிவுற்றது. பக்தி காலத்தில் தேவாரங்கள், பிரபந்தங்கள் ஊடாக தமிழிசை மீண்டும் சிறப்புற்று இருந்தது. ஆனால் 14 ம் நூற்றாண்டில் தமிழ்நாடு தெலுங்கு விசயநகர ஆட்சிக்கு உட்பட்டது. இதன் காரணமாக தெலுங்கு மொழி இசையில் முக்கிய இடம் பிடிக்கத் தொடங்கியது. தமிழர் இசை மரபு தெலுங்கு இசையினுள் உள்வாங்கப்பட்டது. 20 ம் நூற்றாண்டிலும் இந்த நிலையே தொடர்ந்தது. இசையரங்குகளில் தெலுங்கு அல்லது பிற மொழிகளிலேயே பாடல்கள் பாடப்பட்டன. "இறுதியில் மட்டுமே இரண்டொரு தமிழ்ப் பாடல்கள் 'துக்கடா' என்ற பெயரில் பாடப்பட்டுவந்தன." இந்தச் சூழ்நிலையில் தோன்றியதே தமிழிசை இயக்கம்.

இந்த நிலையில் ராஜா அண்ணாமலை செட்டியார் முன்னெடுப்பில் 1941 இல் முதலாவது தமிழிசை மாநாடு ஏற்பாடு செய்யப்பட்டது. அங்கு ஒரு இசை நிகழ்ச்சியில் தமிழ்ப் பாடல்களுக்கு முக்கியமும் மதிப்பும் வழங்கப்படவேண்டும் தீர்மானம் நிறைவேற்றியது. இதை சங்கீத வித்வத் சபை கடுமையாக விமர்சித்தது. இதைத் தொடர்ந்து 1943 இல் நடந்த தமிழிசை மாநாட்டில் வானொலிகளில் தமிழ்ப் பாடல்களே பெரும்பான்மையாக ஒலிபரப்பப்பட வேண்டும் என்ற தீர்மானம் நிறைவேற்றப்பட்டது.

Rajah Sir Annamalai Chettiar on a 1980 stamp of India

விமர்சனங்கள்
------------

தமிழிசை இயக்கம் நோக்கிய விமர்சனங்களை சங்கீத வித்வத் சபை மிகக் கடுமையாக முன்வைத்தது.

* தமிழில் நல்ல பாடல்கள் இல்லை. தமிழ்ப் பாடல்கள் கருநாடக இசைக் கச்சேரிகளில் பாட தகுதி அற்றவை. கூடிய தமிழ்ப் பாடல்களைப் பாடக் கோருவது இசை நிகழ்ச்சிகளின் தரத்தைத் தாழ்த்தும்.
* தமிழ்ப் பாடல்களை பாடக் கோருவது பாடகர்களின் விருப்பத்தில் தலையிடுவதாகும். தமிழ்ப் பாடல்கள் கூடப் பாடப்பட வேண்டும் ஆயினும், அது பாடகர்களில் தெரிவாக அமைய வேண்டும்.
* இசைக்கு மொழி இல்லை. இசையே மொழியை விட முதன்மை பெற வேண்டும். இசையில் மொழி கருத்தில் கொள்ளப்படக் கூடாது.
* தமிழிசை இயக்கம் ஒரு அரசியல் இயக்கம். இது இசையில் பிராமணர் அல்லாதவர்களால் மேற்கொள்ளப்படும் ஒரு சாதி இயக்கம்.

மேற்கோள்கள்
-----------

1. ↑  பி. டி. செல்லத்துரை. (2005). தென்னக இசையியல். திண்டுக்கல்: வைகறைப் பதிப்பகம். பக்கம்: 194.
2. ↑  2008 - Yoshitaka Terada - Tamil Isai as a Challenge to Brahmanical Music Culture in South India - (ஆங்கில ஆய்வுக் கட்டுரை)

வெளி இணைப்புகள்
---------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**தமிழிசை இயக்கம் (நாமக்கல் கவிஞர்)** |
**மின் வேதியியல் இருமைக்கொள்கை** *(Electrochemical dualism)* என்பது வேதியியலில் வழக்கற்றுப் போன ஒரு விஞ்ஞானக் கோட்பாடாகும், இயான்சு யேக்கப் பெர்செலியசு முன்னோடியாக இருந்த இக்கொள்கை 1800 முதல் 1830 வரையிலான காலத்துடன் தொடர்புடையதாகும். அனைத்து மூலக்கூறுகளும் கார மற்றும் அமில ஆக்சைடுகளால் ஆன உப்புகள் என்று இக்கோட்பாடு கூறியது. எடுத்துக்காட்டாக பொட்டாசியம் சல்பேட்டு என்ற சேர்மம் K2O மற்றும் SO3 ஆகியவற்றின் உப்பாக பார்க்கப்பட்டது. வில்லெம் இசிங்கருடன் இணைந்து புதிதாக கண்டுபிடிக்கப்பட்ட வோல்டாயிக் பைல் என்ற முதல் தலைமுறை மின்கலத்தைப் பயன்படுத்தி சில உப்புகள் குறித்து தான் நடத்திய சோதனைகளின் அடிப்படையில் பெர்செலியசு தனது கோட்பாட்டை முன்வைத்தார். பல சேர்மங்கள் மின்சாரத்தால் சிதைவடையும் என்றும் அமிலக் கூறுகள் நேர்துருவத்திலும் காரக் கூறுகள் எதிர்மின் துருவத்திலும் சிதைவடைகின்றன என்றும் அவர்கள் கவனித்தனர். இந்த கோட்பாடு இறுதியில் எதிர்க்கப்பட்டு தனி உருபு கோட்பாட்டின் மூலம் தவிர்க்கப்பட்டது.

மேற்கோள்கள்
-----------

1. ↑  *Jöns Jacob Berzelius*, Richard A. Pizzi, Today's Chemist At Work, 2004, page 58
**மின்பூச்சு** *(Electro Deposition)* என்பது மின்னாற்பகுப்பு முறையில் ஏதேனுமொரு மின்கடத்தும் பரப்பின் மீது மற்றொரு உலோகத்தை மெலிதான அடுக்காக படியச் செய்யும் செயல்முறையே மின்பூச்சு செய்தல் எனப்படும். மின்பூச்சு செய்யப்படும்போது எப்பொருளின் மீது மற்றொரு உலோகத்தைப் படிய வைக்க வேண்டுமோ அப்பொருள் எதிர்மின்வாயாகவும், பூச்சு செய்யப் பயன்படும் உலோகம் நேர்மின்வாயாகவும் எடுத்துக் கொள்ளப்படும்.

மின்பூச்சு செய்தலின் பயன்கள்
----------------------------

தொழிற்சாலைகளில் மின்பூச்சு அதிக அளவில் பயன்படுத்தப்படுகிறது.மகிழுந்துகளின் பாகங்கள், சக்கரங்களில் பயன்படும் உலோகப்பகுதிகள், குளியலறைக் குழாய்கள் போன்றவை இரும்பின் மீது குரோமியம் உலோகத்தால் மின்பூச்சு செய்யப்பட்டவை ஆகும்.சாப்பாட்டு மேசையில் பயன்படும் பொருள்கள் மற்றும் மின்தொடர்பு சாதனங்கள் போன்றவை வெள்ளியால் மின்பூச்சு செய்யப்படுகின்றன. இயந்திரங்களில் காணப்படும் உருண்டைத் தாங்கிகளிலும் இவை பயன்படுகின்றன. தங்கமுலாம் பூசப்பட்ட ஆபரணங்கள் கைக்கடிகாரங்கள் மிக அதிக அளவில் பயன்படுத்தப் படுகின்றன.இரும்பு துருப்பிடித்தலைத் துத்தநாக முலாம் பூசுவதன் மூலம் தடுக்கலாம். தானியங்கிகள் மற்றும் வீட்டு உபயோகப்பொருட்களில் நிக்கல் மற்றும் குரோமிய முலாம் பூசப்பட்டப் பொருள்கள் பயன்படுகின்றன.

மேற்கோள்கள்
-----------

1. ↑  Dufour & 2006 IX-1.
2. ↑  தமிழ்நாடு அரசு சமச்சீர் கல்வி புத்தகம், எட்டாம் வகுப்பு. பக்க எண் (200,201)
**நகரும் சல்லடை** *(Traveling screen)* என்பது ஒரு வகையான தண்ணீர் வடிகட்டும் கருவியாகும் .சிதைவுக் கூளத்தைப் பிடிக்க அல்லது நீக்க இக்கருவியில் தொடர்ச்சியாக இயங்கும் ஒரு வலைக்கண்ணி பயன்படுத்தப்படுகிறது. தண்ணீர் மற்றும் கழிவு நீர்சுத்திகரிப்பு ஆலைகளில் தண்ணீரை உள்ளெடுக்கும் இயந்திரத் தொகுதிகளில் பொதுவாக இந்த நகரும் சல்லடை அமைப்பு உபயோகமாகிறது. மரபார்ந்த கழிவுநீர் சுத்திகரிப்புச் செயல்முறையில் சலித்தல் என்பது செயல்முறையின் முதல் படிநிலையாகும். நீரை உள்ளெடுக்கும் மின்நிலையங்களிலும் இத்தகைய சலிப்பு பயன்படுகிறது. நகரும் சல்லடையின் உதவியால் இலைகள், குச்சிகள் , புல், சொறிமுட்டைகள், குப்பைகள், பச்சைச்சிப்பிகள், கூடுகள், பிளவினப்பெருக்க உயிரினங்கள், கடல்வாழ் களைகள் மற்றும் நெகிழிகள் ஆகியனவற்றை வடிகட்ட முடியும்.

மேற்கோள்கள்
-----------

1. ↑  Whiting, Joanne E. Drinan ; associate editor, Nancy E. (2000). *Water and Wastewater Treatment a Guide for the Nonengineering Professionals.*. Hoboken: CRC Press. பக். 336. பன்னாட்டுத் தரப்புத்தக எண்:9781420031799. .

* Ronald L. Droste. 1997. *Theory and Practice of Water and Wastewater Treatment*. John Wiley & Sons, Inc.: New York.
**மாமல்லபுரம் பரமேஸ்வர மகாவராக விஷ்ணுகிருகம்** அல்லது **ஆதிவராகக் கோயில்** என்பது, தமிழ்நாட்டின் தலைநகரமான சென்னைக்குத் தெற்கே கிழக்குக் கடற்கரையோரமாக உள்ள பழங்காலத் துறைமுக நகரமான மாமல்லபுரத்தில் அமைந்துள்ள பல குடைவரைகளுள் ஒன்று. இப்பகுதியில் அமைந்துள்ள பிற குடைவரைகளைப் போலன்றி இக்குடைவரைக் கோயிலில் பூசைகள் நடைபெற்று வருவது குறிப்பிடத்தக்கது.

அமைப்பு
-------

இக்குடைவரை மண்டபத்தில் இரண்டு தூண் வரிசைகள் இருந்தாலும், உட்புறத் தூண் வரிசையில் இரண்டு வட்டத்தூண்களும் அவற்றுக்கு நேரே சுவர்களோடு ஒட்டியபடி இரண்டு அரைத்தூண்களும் மட்டுமே உள்ளன. முகப்பை அண்டிய தூண் வரிசையில் நான்கு முழுத்தூண்களும் இரண்டு அரைத்தூண்களும் உள்ளன. பின்புறச் சுவரில் ஒரு கருவறை குடையப்பட்டுள்ளது. கருவறைக்குள் வராக மூர்த்தியின் சுதையால் செய்யப்பட்ட சிற்பம் காணப்படுகின்றது. கருவறை வாயிலின் இரு பக்கங்களிலும் வாயிற்காவலர் சிற்பங்கள் அமைக்கப்பட்டுள்ளன. மண்டபச் சுவர்களிலும் கருவறைக்கு இரண்டு பக்கங்களிலும் உள்ள சுவர்ப் பகுதிகளிலும், மண்டபத்தின் பக்கச் சுவர்களிலும் பல சிற்பங்கள் செதுக்கப்பட்டுள்ளன. இவற்றுள் திருமால், சிவன், வராகமூர்த்தி, இலக்குமி, துர்க்கை போன்ற கடவுளர்களின் சிற்பங்கள் அடங்கும். மண்டபத்தில் முடி அணிந்த இரு பெண்கள் புடைசூழ முடி அணிந்தபடி அமர்ந்திருக்கும் ஒருவனின் சிற்பம் உள்ளது. இது ஒரு அரசைனையும் அவனது அரசியரையும் குறிக்கிறது. இன்னோரிடத்தில், நிற்கும் நிலையில் கருவறையை நோக்கிக் கைகாட்டியபடி இரண்டு அரசியருடன் காணப்படும் இன்னொரு அரசனின் சிற்பமும் உள்ளன. இச்சிற்பங்கள் பல்லவ மன்னன் சிம்மவிட்டுணுவையும், அவனது மகன் மகேந்திரவர்மனையும் குறிப்பதாகக் கருதப்படுகிறது.

கல்வெட்டுக்கள்
--------------

இங்கே பல கல்வெட்டுக்கள் காணப்படுகின்றன. பல்லவ மன்னர்களான சிம்மவிட்டுணு, மகேந்திரவர்மன் ஆகியோரின் பெயர்களோடு கூடிய கிரந்தக் கல்வெட்டுக்களும், தெலுங்குக் கல்வெட்டொன்றும், முதலாம் இராசராசன் காலத்துக் கல்வெட்டொன்றும் இங்கே உள்ளன. அரசர்களின் சிற்பங்களுக்கு மேலேயுள்ள கல்வெட்டுக்களில் ஒன்றில் "சிறீ சிம்ம விஷ்ணு போதாதி ராஜன்" என்னும் பெயரும், மற்றதில், "சிறீ மகேந்திர போதாதி ராஜன்" என்ற பெயரும் இருப்பதாலேயே அவற்றின் கீழுள்ள சிற்பங்கள் குறித்த பெயர்களைக் கொண்ட அரசர்களுடையவை எனக் கண்டறியப்பட்டன.

காலம்
-----

இக்கோயிலில் சிம்மவிஸ்ணுவின் சிலை இருத்தலால் அது அவனாலேயே கட்டப்பட்டிருக்கக்கூடும் என்பது சில ஆய்வாளர்கள் முன்மொழிந்துள்ளனர். மகேந்திரவர்மனின் சிற்பமும் இருந்தாலும், அவன் பட்டத்துக்கு வந்த பின்னர் வைணவனாக இருந்ததில்லை ஆதலால் அவன் அதைக் கட்டியிருக்க முடியாது என்பது அவர்களது கருத்து. எனவே, மகேந்திரவர்மன் இளவரசனாக இருந்தபோது இக்கோயிலை வைணவனான சிம்மவிட்டுணு கட்டியிருப்பது சாத்தியம் என்கின்றனர். இவர்கள் இருவருக்கும் பின்வந்த மாமல்லன் எனப்படும் நரசிம்மவர்மனால் இக்குடைவரைப் பணி தொடங்கப்பட்டது என்றும், அவனுக்குப் பின்வந்த பரமேசுவரவர்மன் காலத்திலேயே இக்கோயிலில் பூசைகள் தொடங்கப்பட்டிருப்பதால் அவன் காலத்திலேயே இக்கட்டிடப் பணி நிறைவேறியிருக்கக்கூடும் என்பதும் பிற்கால ஆய்வாளர் சிலருடைய கருத்து.

மேற்கோள்கள்
-----------

1. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 85
2. ↑  இராசமாணிக்கம் பிள்ளை, மா. பல்லவர் வரலாறு, செல்லப்பா பதிப்பகம், மதுரை, 2009. பக். 98, 99.
3. ↑  இராசவேல், சு. சேஷாத்திரி, அ. கி. 2000. பக். 86, 87.
4. ↑  இராசமாணிக்கம் பிள்ளை, 2009. பக். 98, 99.
5. ↑  இராசமாணிக்கம் பிள்ளை, 2009. பக். 99.
6. ↑  இராசவேல், சு. சேஷாத்திரி, அ. கி. 2000. பக். 88.
| * பா
* உ
* தொ
துனிசியப் போர்த்தொடர் |
| --- |
| தூனிசை நோக்கி ஓட்டம் – ஃபெய்ட் கணவாய் – சிடி பூ சிட் – கேசரைன் கணவாய் – மெடினைன்  – *பியூகிலிஸ்ட்* – எல் கெட்டார் – வாடி அகாரிட் – வல்கன் – ஃபிளாக்சு  – ரெட்ரிபியூசன் |

**வாதீ அக்காரித் சண்டை** (*Battle of Wadi Akarit*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு சண்டை. தூனிசியப் போர்த்தொடரின் ஒரு பகுதியான இதில் பிரித்தானிய 8வது ஆர்மி அகாரிட் பள்ளத்தாக்கிலிருந்த அச்சு நாட்டு அரண்நிலையினை தகர்த்து தூனிசியாவுள் ஊடுருவியது. இது ஸ்கிபியோ நடவடிக்கை (Operation Scipio) என்றும் அழைக்கப்படுகிறது.

மார்ச் 1943ல் வடக்கு ஆப்பிரிக்காவிலிருந்த அச்சு படைகள் துனிசியா நாட்டின் ஒரு முனையில் சுற்றி வளைக்கப்பட்டன. மேற்கிலிருந்து அமெரிக்கப் படைகளும் கிழக்கிலிருந்து பிரித்தானியப் படைகளும் அவற்றை முற்றுகையிட்டிருந்தன. கிழக்கில் பிரித்தானிய 8வது ஆர்மி அச்சுப் படைகளின் மாரெத் அரண்கோட்டினை மார்ச் மாத இறுதியில் ஊடுருவியது. ஜெர்மானியப் படைகள் அடுத்த அரண்நிலையான வாடி அகாரிட்டுக்குப் பின்வாங்கின. வாடி என்பது ஒருவித பள்ளத்தாக்கு. வாடி அகாரிட்டில் கபேஸ்-எல் ஹம்மா நகரங்களுக்கிடையே அச்சுப்படைகள் ஒரு பலமான அரண்கோட்டினை உருவாக்கியிருந்தன. தூனிசியாவின் தென்பகுதியில் இறுதிகட்ட அச்சு அரண்நிலையாக இது இருந்தது. கிழக்கு-மேற்காக அமைந்திருந்த இக்கோட்டின் கிழக்குப் பகுதியில் நடுநிலக்கடலும் மேற்கில் அல்-ஹம்மா உப்பு சதுப்புநிலப்பகுதியும் அமைந்திருந்தன. இதனால் பிரித்தானியப் படைகளால் இதனைச் சுற்றி வளைக்க இயலாமல், நேரடியாகத் தாக்கும்படியானது. மார்ச் 30, 1943ல் இவ்வரண்நிலையைப் பிரித்தானியப் படைப்பிரிவுகள் அடைந்து விட்டாலும் உடனடியாகத் தாக்குதலைத் தொடங்காமல் அடுத்த ஒருவார காலத்துக்கு தாக்குதலுக்கான ஆயத்தங்களைச் செய்தன. அச்சு தரப்பில் அகாரிட் அரண்நிலைகளில் இத்தாலிய 1வது ஆர்மி பாதுகாவலுக்கு நிறுத்தப்பட்டிருந்தது.

ஏப்ரல் 6ம் தேதி அகாரித் அரண்நிலை மீது 8வது படையணியின் தாக்குதல் தொடங்கியது. அதன் ஒரு பகுதியான பிரித்தானிய 51வது படையணி அரண்நிலைகளில் ஒரு சிறுபகுதியை முதலில் கைப்பற்றியது. இதைப் பாலமுகப்பாகப் பயன்படுத்திக் கொண்டு பிற படைப்பிரிவுகள் அகாரிட் அரண்கோட்டை ஊடுருவிவிட்டன. பின்னர் அங்கிருந்து அரண்நிலைகளின் பிற பகுதிகளைப் பக்கவாட்டிலிருந்து தாக்கிக் கைப்பற்றின. இரு நாட்கள் சண்டையில் அகாரிட் அரண்கோடு தகர்க்கப்பட்டது. நிலை குலைந்த அச்சுப் படைகள் வேகமாக தூனிஸ் நகரை நோக்கிப் பின்வாங்கின. அகாரிட்டுக்கு அடுத்தபடியாக எந்தவொரு பலமான அரண்நிலையும் தெற்கு துனிசியாவில் இல்லையென்பதால், அவற்றை விரட்டிச் சென்ற நேச நாட்டுப் படைகள் குறுகிய காலத்தில் சுமார் 220 கிமீ தூரம் முன்னேறிவிட்டன. நடுநிலக்கடல் கரையோரமாக நிகழ்ந்த இம்முன்னேற்றம், தூனிஸ் அருகே என்ஃபிடாவில் நகர் வரை தடையின்றி நிகழ்ந்தது. இதற்கு அடுத்து துனிசியப் போர்த்தொடரின் இறுதிகட்ட மோதலான வல்கன் நடவடிக்கை தொடங்கியது.
A demonstration electrochemical cell setup resembling the Daniell cell. The two half-cells are linked by a salt bridge carrying ions between them. Electrons flow in the external circuit.
**மின்வேதிக்கலம் (electrochemical cell)** என்பது வேதிவினைகளில் இருந்து மின் ஆற்றலை உருவாக்கவல்ல அல்லது மின் ஆற்றலைப் பயன்படுத்தி வேதிவினைகளை நிகழ்த்தவல்ல கருவியாகும். மின்வேதிக்கலத்துக்கான பொது எடுத்துகாட்டு நுகர்வாளர்கள் பயன்படுத்தும் செந்தர 1.5-வோல்ட் மின்கல அடுக்கு ஆகும். இவ்வகை இயல்பான மின்கல அடுக்கு தனி கால்வானியக் கல மின்கல அடுக்கு என அழைக்கப்படுகிறது. இது இணையாக அல்லது தொடராக உள்ள பாணியிலோ அமைந்த பல கலங்களால் ஆனதாகும்.

அரைக்கலங்கள்
------------

புன்சன் மின்கலம்,இராபர்ட் புன்சன்புதிதாக புனைந்தது.
மின்வேதிக் கலம் இரண்டு அரைக்கலங்களால் ஆனதாகும். ஒவ்வொரு அரைக்கலத்திலும் ஒரு மின்முனையும் மின்பகுளியும் அமைந்திருக்கும். இரு அரைக்கலங்களும் ஒரே மைன்பகுளியையோ தனித்தனி மின்பகுளிகளையோ பயன்படுத்தலாம். கல வேதிவினையில் மின்முனையும் மின்பகுளியும் அல்லாது எரிபொருட்கலத்தைப் போல வேறு வெளிப்பொருளும் உள்ளடங்கும். எரிபொருட்கலத்தில் வெளிப்பொருளாக நீரகம் பயன்படுகிறது. மின்வேதிக் கலத்தில் ஓர் அரைக்கல மின்முனையின் வினைபடு பொருள் மின்னன்களை மின்முனையில் இழக்க, உயிரவேற்ற வினை நடைபெறும்; மறு அரைக்கலத்தில் மின்முனையில் இருந்து மின்னன்களைப் பெற, குறைப்பு வினை நடைபெறும்.

### சமனிலை வேதிவினை

### கல மின்னிலை

கல மின்னிலையை மின்முனை மின்னிலைகள் வழியாக முன்கணிக்கலாம். மின்முனை மின்னிலைகள் மின்வேதிக் கலத்தின் அரைகலங்களின் மின்னிலைகளாகும்.

1. உயிரகவேற்றவினையை உருவாக்கிட (ஒட்டுமொத்த கல நேர்மின்னிலையை அடைய) குறைந்த மின்னிலையில் குறைப்புவினையை எதிர்திசையில் நிகழச் செய்யவேண்டும்.
2. மின்னன் சமனிலையை அடைய அரைவினைகள் முழு எண்ணால் பெருக்க்ப்படவேண்டும்.

வினையை ஒரு மாறிலியால் பெருக்கும்போது கல மின்னிலை மாறாது.

கல மின்னிலை 0 முதல் 6 வோல்ட்கள் வரை மாறும். நீர் மின்பகுளியாக உள்ளபோது கல மின்னிலை 2.5 வோல்ட்டுக்கும் குறைவாகவே இருக்கும். ஏனெனில் உயர் கல மின்னிலைகளைப் பெற நீர்ய்டன் வினைபுரியும் திறன்மிக்க மின்னேற்றப் பொருள்களும் குறைப்புப் பொருள்களும் தேவைப்படுகின்றன.நீருக்கு மாற்றாக வேறு கரைசல்களைப் பயன்படுத்தி உயர் கல மின்னிலைகளை அடையலாம். காட்டாக, இலிதியம் கலங்கள் 3 வோல்ட்களில் இயல்பாகக் கிடைக்கின்றன.

கல மின்னிலை வினைபடு பொருள்களின் வகையையும் செறிவையும் பொறுத்தமையும். கலம் மின்னிறக்கப்படும்போது, வினைபடு பொருள்களின் செறிவு குறைகிறது. எனவே கல மின்னிலையும் குறையும்.

சான்றுகள்
---------

மேலும் காண்க
------------

* செயற்பாடு (வேதியியல்)
* கலக் குறிப்பீடு
* மின்வேதி மின்னிலை
**மாமல்லபுரம் இராமானுச மண்டபம்** என்பது, தமிழ்நாட்டின் தலைநகரமான சென்னைக்குத் தெற்கே கிழக்குக் கடற்கரையோரமாக உள்ள பழங்காலத் துறைமுக நகரமான மாமல்லபுரத்தில் அமைந்துள்ள பல குடைவரைகளுள் ஒன்று. மகிடாசுரமர்த்தினி குடைவரைக்கும், கலங்கரை விளக்கத்துக்கும் இடையில் அமைந்துள்ள மிகப்பெரிய பாறை ஒன்றைக் குடைந்து இது உருவாக்கப்பட்டுள்ளது. சிவனுக்குரியதாக அமைக்கப்பட்ட இது முழுமையாக முடிக்கப்பட்ட குடைவரையாக இருப்பினும், பிற்காலத்தில் வைணவரின் கட்டுப்பாட்டுக்குள் இது வந்தபோது இதிலிருந்த பல சிற்பங்கள் செதுக்கி அகற்றப்பட்டுள்ளன.

அமைப்பு
-------

செவ்வக வடிவான இதன் மண்டபத்தின் முகப்பை ஒட்டி ஒரு தூண் வரிசை உள்ளது. இதில் இரண்டு முழுத்தூண்களும், பக்கச் சுவர்களுடன் ஒட்டியபடி இரண்டு அரைத்தூண்களும் உள்ளன. தூண்களின் கீழ்ப்பகுதி இருக்கும் சிங்கத்தின் வடிவில் அமைந்தவை. பின்பக்கச் சுவரில் மூன்று கருவறைகள் குடையப்பட்டுள்ளன. நடுவில் உள்ள கருவறையின் பின்புறச் சுவரில் குழந்தை முருகனுடன் அம்மை அப்பர் இருக்கும் சோமாஸ்கந்த வடிவத்தின் புடைப்புச் சிற்பம் இருந்த அடையாளம் காணப்படுகின்றது. ஏனைய இரண்டு கருவறைகளும் எக்கடவுளருக்காக அமைக்கப்பட்டவை என்பதை அறிவதற்கான சான்றுகள் இல்லை. எனினும் இவை திருமால், நான்முகன் ஆகியோருக்காக அமைக்கப்பட்டிருக்கலாம் எனக் கருதப்படுகிறது. கருவறைகளின் முகப்புப் பகுதியில், தாங்குதள அமைப்பு உள்ளது. கருவறை வாயில்களுக்கு மேல் போதிகை, உத்தரம் போன்ற கூறுகள் அமைக்கப்பட்டு உள்ளன. நடுக்கருவறை வாயிலின் இரண்டு பக்கங்களிலும் வாயிற் காவலர் சிற்பங்கள் உள்ளன. மண்டபத்தின் சுவர்களில் செதுக்கப்பட்டிருந்த திருமகள், கொற்றவைச் சிற்பங்களும் அழிக்கப்பட்டுள்ளன.

கல்வெட்டுக்கள்
--------------

மண்டபத்தின் தரையில் பல்லவ கிரந்த எழுத்துக்களில் எழுதப்பட்ட இரண்டு கல்வெட்டுக்கள் காணப்படுகின்றன. இவற்றுள் ஒன்று நான்கு எழுத்துக்களை மட்டுமே கொண்டது.

காலம்
-----

இக்குடைவரைக் கோயில், கிபி ஏழாம் நூற்றாண்டின் பிற்பகுதியைச் சேர்ந்த சிவபக்தனான பல்லவ அரசன் பரமேசுரவர்மனின் காலத்தில் கட்டப்பட்டது.

மேற்கோள்கள்
-----------

1. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 89
2. ↑  இராசமாணிக்கம் பிள்ளை, மா. பல்லவர் வரலாறு, செல்லப்பா பதிப்பகம், மதுரை, 2009. பக். 144, 154.
**மாமல்லபுரம் கோனேரி மண்டபம்** என்பது, மாமல்லபுரத்தில் அமைந்துள்ள மலையின் மேற்குப்புறப் பாறை முகப்பில் கோனேரி பள்ளம் என்னும் ஏரிக்கு எதிரில் அமைக்கப்பட்டுள்ள குடைவரையைக் குறிக்கும். இதற்கு **ஐந்து கருவறைக் கோயில்** என்ற பெயரும் உண்டு.

சற்று உயர்வான இடத்தில் அமைந்துள்ள இக்குடைவரைக்குச் செல்ல நான்கு படிகள் அமைக்கப்படுள்ளன. இம்மண்டபத்தில் இரண்டு தூண் வரிசைகள் உள்ளன. ஒவ்வொரு வரிசையிலும் நான்கு முழுத்தூண்களும் பக்கச் சுவர்களோடு ஒட்டியபடி இரண்டு அரைத் தூண்களும் காணப்படுகின்றன. முகப்பை அண்டியுள்ள வரிசையில் உள்ள முழுத்தூண்கள் மேலும் கீழும் சதுர வெட்டுமுகத்தையும், நடுவில் எண்கோணப்பட்டை அமைப்பையும் கொண்டுள்ளன. இவற்றின் மேல் போதிகை, உத்தரம் போன்ற பகுதிகளும் நேர்த்தியுடன் காணப்படுகின்றன. உள்வரிசையில் உள்ள முழுத்தூண்கள் வட்டமான குறுக்குவெட்டுமுகம் கொண்டவை. இவை நடுவில் பட்டியையும், அதற்கு மேல் பத்மபந்தம், கும்பம் ஆகிய உறுப்புக்களையும் கொண்டனவாக அமைந்துள்ளன.

மண்டபத்தின் பின்பக்கச் சுவரில் ஐந்து கருவறைகள் குடையப்பட்டுள்ளன. நடுக் கருவறை வாயிலும், கரைகளில் அமைந்துள்ள வாயில்களும் ஒரே மட்டத்திலும், நடுக் கருவறைக்கு அருகில் இரண்டு பக்கங்களிலும் உள்ள கருவறை வாயில்கள் சற்று உள்வாங்கியும் காணப்படுகின்றன. எல்லாக் கருவறைகளினதும் வாயில்களின் இரண்டு பக்கங்களிலும் வாயிற் காவலர்களின் புடைப்புச் சிற்பங்கள் உள்ளன. கருவறைகளில் சிற்பங்களோ இறை உருவங்களோ காணப்படவில்லை. இந்த ஐந்தில் நடுவில் உள்ள மூன்றிலும் சிவனையும் ஏனைய இரண்டில் ஒன்றில் திருமாலையும், மற்றதில் நான்முகனையும் வைத்து வணங்கியிருக்கக்கூடும் என்ற கருத்து உண்டு. வேறொரு ஆய்வாளர் இவ்வைந்தும் சிவனின் ஐந்து மூர்த்தங்களுக்கு உரியவை ஆகலாம் என்கிறார். இவை தவிர இந்த ஐந்து கருவறைகளும், சிவன், திருமால், முருகன், கொற்றவை, இந்திரன் ஆகிய ஐவருக்கு உரியவை என கருத்தும் உள்ளது.

மேற்கோள்கள்
-----------

1. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 69
2. ↑  காசிநாதன், நடன. மாமல்லபுரம், மணிவாசகர் பதிப்பகம், சென்னை, 2000. பக். 89
**தமிழிச்சி** திரைப்படம் கனடா வாழ் ஈழத் தமிழர்களின் தயாரிப்பில் பல்வேறு நாடுகளிலும் திரையிடப்பட்ட தமிழ்த் திரைப்படமாகும்.புலம்பெயர் ஈழத்து இளம் சமூகத்தினரிடையே தொடரும் மோதல்களினை மையமாக வைத்து எடுக்கப்பட்டிருக்கும் இத்திரைப்படத்தில் ஈழத் தமிழ்க்கலைஞர்கள் பலரும் நடித்துள்ளது சிறப்பாகும். சுதன்,சஞ்சீவ் குமார், சசிகலா பி. எஸ். சுதாகர், சுப்புலட்சுமி காசிநாதன் முதலானோர் நடித்துள்ள இந்தத்திரைப்படத்தின் இயக்கம், படப்பிடிப்பு, தொகுப்பு ஆகிய பொறுப்புகளை தயாரிப்பாளரான இந்திரசித்து ஏற்றுள்ளார்.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

தன் அண்ணனோடும் (சுதாகர்), அண்ணியோடும் (தர்சினி) நெருக்கமான உறவு இல்லாமல் நண்பர்களுடன் கும்மாளம் அடித்துத் திரியும் ஒரு இளைஞன் (சுதன்), அவனுக்குப் பின்னால் ஒரு இளைஞர் குழு. அன்பான அக்கா (ரூபி), பொறுமை இழக்கும் அத்தான் (ரவீந்திரன்) - இவர்களை மதிக்காமலே தன் பரிவாரங்களுடன் திரியும் இன்னுமொரு இளஞன் (சஞ்சீவ் குமார்). இந்த இரண்டு குழுக்களிடையே வலுவான காரணம் எதுவும் இல்லாமலே சண்டை முளைக்கிறது. துரத்தி, துரத்தி மோதிக் கொள்கிறார்கள். தன் காதலியின்(சசி) வற்புறுத்தலினால் முதல் இளைஞன் வன்முறைகளை கைவிட்டு வேலை தேடிக்கொண்டு வாழ்க்கையை ஒழுங்காக நடத்தும் போது, மற்றக் குழுவினர் அவனைக் கொல்ல முற்படுகின்றனர். அவர்களை பிடித்துக் கொடுத்து மீண்டும் வன்முறையை தொடரக் கூடாது என்பதற்காக அவன் பொலிசாருக்கு உண்மையைச் சொல்ல மறுக்கிறான். ஆனல் அவனது நண்பர்கள் பொலிஸுக்கு எல்லாவற்ரையும் சொல்ல, கொலைமுயற்சியில் சம்பந்தப்பட்ட மற்ற இளஞனும், அவனது நண்பனும் நாடு கடத்தப்படுகின்றார்கள்.

குறிப்பு
--------

ஐரோப்பாவில் பல நாடுகளிலும், அவுஸ்திரேலியாவிலும் தமிழிச்சி திரையிடப்பட்டிருக்கிறது.

வெளி இணப்புக்கள்
----------------

சலனம் வலைத்தளத்தில் விமர்சனம்
ஷோபார்
ஷோபார் ஊதுதல்
**ஷோபார்** (*shofar*, உச்சரிப்பு: /ʃoʊˈfɑːr/, எபிரேயம்: About this soundשׁוֹפָר (உதவி·தகவல்), pronounced [ʃoˈfaʁ]) என்பது யூத சமய நோக்கங்களுக்காக பாரம்பரியமாக செம்மறியாட்டின் கொம்பிலிருந்து பாவிக்கப்படும் ஒன்றாகும். ரோஷ் ஹஷானா, யோம் கிப்பூர் ஆகிய திருநாட்களில் யூத தொழுகைக் கூடங்களில் ஷோபார் ஊதப்படும். இது வேறுபட்ட அளவுகளில் கிடைக்கின்றன.

விவிலிய, யூத போதக இலக்கியம்
---------------------------

ஷோபார் பற்றி அடிக்கடி யூத வேதாகமத்திலும், தல்மூட்டிலும், யூத போதக இலக்கியத்திலும் குறிப்பிடப்பட்டுள்ளது. சீனாய் மலையில் தடித்த மேகத்திலிருந்து வெளிப்பட்ட ஷோபார் சத்தம் இசுரேலியர்களை திகிலால் அச்சமடையச் செய்தது (யாத்திரையாகமம் 19:16).

உசாத்துணை
---------

1. ↑  "Rosh HaShanah: The Shofar". 8 ஏப்ரல் 2016 அன்று பார்க்கப்பட்டது.

* Arthur L. Finkle, *Easy Guide to Shofar Sounding*, LA: Torah Aura, 2003
* *Hearing Shofar: The Still Small Voice of the Ram's Horn* by Michael T. Chusid, a three volume compendium of shofar information.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Shofar***   
என்பதின் ஊடகங்கள் உள்ளன. 

* "Shofar". *பிரித்தானிக்கா கலைக்களஞ்சியம்* (11th). (1911). Cambridge University Press.
* *Shulkhan Arukh* limited English translation includes Rosh Hashanah chapters 585-590 regarding the shofar.
**மாமல்லபுரம் கடல் அருங்காட்சியகம்** தமிழ்நாட்டின் காஞ்சிபுரம் மாவட்டம் மாமல்லபுரம் கடற்கரையில் 13.07 ஏக்கர் பரப்பளவில் 2013ம் ஆண்டு தமிழக மீன்வளத்துறையால் பொதுத்துறை, தனியார் மற்றும் அரசு பங்களிப்போடு உலகத் தரம் மிக்க கடல் சார் அருங்காட்சியகம் அமைக்கப்படும் என அறிவிக்கப்பட்டது. நிறுவவிருக்கும் இந்த அருங்காட்சியகத்தில் உலகின் பல்வேறு அறிய மீன்வகைகள் மற்றும் கடல் உயிரினங்கள் காட்சிப்படுத்தப்படும். இது தவிர கடலுக்கு அடியில் சுரங்கப்பாதை அமைக்கப்பட்டு கடல் வாழ் உயிரினங்களை அதன் வாழ்க்கைச் சூழலில் கண்டுகளிக்கும் வசதியும் இதில் செய்யப்படும் எனவும். இந்த சுரங்கப் பாதையில் செல்லும் போது, கடலின் மணற்திட்டில் நடக்கும் அனுபவத்தை பெறும் வகையில் வடிவமைக்கப்படும் எனவும் மீன்வளத்துறை தெரிவித்தது. மேலும் ரூ. 257.58 கோடி திட்ட மதிப்பீட்டில் தனியார் பங்களிப்புடன் கூடிய இத்திட்டத்திற்கு, வடிவமைத்தல், முதலீடு, கட்டி முடித்தல், இயக்குதல் மற்றும் பரிமாற்றம் மற்றும் 33 ஆண்டுகள் ஒப்பந்த அடிப்படையில் கோரப்பட்டுள்ளது. ஒப்பந்தப்பணிகள் முடிந்ததும் காட்சியகத்திற்காண செயல் திட்டப் பணிகள் துவங்கி மூன்று ஆண்டுகளுக்குள் முடிக்கப்படும் என்றும் தெரிவிக்கப்பட்டது.

காட்சியகங்கள்
-------------

சுமார் 13.07 ஏக்கர் பரப்பளவில் நிறுவவிருக்கும் கடல் அருங்காட்சியகத்தில் உலகத்தரம் மிக்க காட்சி அரங்குகளை உருவாக்கத் திட்டமிடப்பட்டுள்ளனர்.

* கடல் உயிரினங்களை அருகில் காண 100மீ கடலின் அடியே சுரங்கப்பாதை.
* 60 நபர்கள் அமரக்கூடிய கடலடியில் உணவகம்.
* 6 தங்கு அறைகள்.
* 50 பென்குயின் பறவைகள் அடங்கிய பூங்கா
* கடல் உயிரினங்கள் ஆராய்ச்சி மையம்
* 2 பெருவளாகக் கடைகள்
* 6.5 ஏக்கர் பரப்பளவில் ஒலி மற்றும் ஒளி காட்சி கொண்ட அரியவகை மீன் மற்றும் ஆமை பூங்கா
* 300 நபர்கள் அமரக்கூடிய பன்னோக்கு காட்சி அரங்கு (நேஷனல் ஜியாகிரபிக் (இந்தியா) மற்றும் டிஸ்கவரி தொலைக்காட்சி ஆகியவற்றோடு இணைந்து செயலாக்கம்)

இது தவிர ஒளி நீரூற்று, இலவச மகிழுந்து பயணம், கலாச்சார உணவகங்கள், மீன் விளையாட்டுக்கள் போன்றவைகளும் இடம்பெறும் என்றும் தெரிவிக்கப்பட்டது.

வெளி இணைப்புகள்
---------------

கடல் அருங்காட்சியகத்திற்காண ஒப்பந்த விளக்க விளம்பரம் பரணிடப்பட்டது 2016-08-06 at the வந்தவழி இயந்திரம்
இந்தியாவின் பெங்களூரில் வேலைசெய்யும் குயவர் ஒருவர்
**குயவர்** என்பவர் மண்ணை முக்கிய ஆதாரமாக கொண்டு மண்ணாலான பொருள்களை செய்பவராவர். சுழலும் சக்கரத்தின் உதவியுடன் மண்ணலான பொருள்களான மண்பானை, சட்டி, மண்தொட்டி போன்ற பல பொருள்களை குயவர் வடிவமைக்கிறார்.

குயவர், குலாலர், குலால கோலப்பர், வேளார், சேரமா, செட்டி, பூசாரி,பண்டுரை, பாண்ட, பாண்டிய, தெங்கரை, தெலுங்கு மானுடை,மண்உடையார், பாட்டுக்காரர், ஓசிரையர், சாலியர், சோலியர், மண்ணையர் எனப் பல்வேறு இனக்குழுப் பெயராலும், தமிழ் தெலுங்கு உள்ளிட்ட திருவிட மொழிகளாலும், பூர்வீக நிலவாழ்வினாலும் பல்வேறு துணைப் பிரிவினராக அறியப்படும் குயவர்கள் அன்றைய காலத்தில் சமூக மதிப்பீட்டில் உயர்ந்த அந்தஸ்தில் இருந்தார்கள் என்பது பல்வேறு கல்வெட்டு, இலக்கியப் பதிவுகளின் மூலம் புலப்படுகின்றன.

தென்னாற்காட்டின் திருவக்கரை கோயிலுக்கு செம்பியன் மாதேவி அளித்த தானங்களை, ‘கலங்களும் மற்றுஞ் சால்களும் குடங்களும் பெருந் திருவமுதுக்கு பானைகளும் சட்டிகளும் திருமுளைக்கு பாலிகைகளும் இடும் குசவன்’ என்று கல்வெட்டில் குறிப்பிட்டிருக்கிறார்கள். 

குயவர்கள் மட்பாண்டத் தயாரிப்போடு அவற்றைப் பல்வேறு இடங்களுக்கு எடுத்துச் சென்று விற்பனை செய்யும் வணிகத்திலும் ஈடுபட்டார்கள். மண்ணே மூலப்பொருள் எனும்போது சென்ற இடங்களில் எல்லாம் அவர்கள் நன்னீர் ஆதாரத்தைத் தேர்ந்தெடுத்து அங்கே குடில் அமைத்துத் தங்கினார்கள். சிற்றூர் பேரூர் என அவர்கள் வியாபாரம் செய்த ஊர்களின் விளைச்சல் பொருட்களை மாற்றாகப் பெற்றுக் கொண்டார்கள். ‘பண்டமாற்று’ என்ற வழக்குச்சொல் அவர்களின் தொழில் முறையிலிருந்து உருவானது. 

சங்க, புராண இலக்கியங்களில், கலம்செய்கேரி, மண்ணுடையார், மண்ணீட்டாளர், மண்வினை மாக்கள், மண்மகன், வேட்கோ, வேட்கோவர் என்றெல்லாம் தொழில்முறையாக அடையாளப்படுத்தப்பட்ட இவர்கள் கோயில் பணியாளர்களாக, பாதுகாவலர்களாக பூசகர் மரபினராக இருந்த செய்திகள் இடம்பெற்றுள்ளன. 

திருநெல்வேலியின் மேலகரம், திருச்சியின் காட்டகரம், தென் ஆற்காட்டின் புத்தகரம், வட ஆற்காட்டின் கோட்டகரம், மாயவரத்தின் அகரங்கிரங்குடி சென்னை திருவத்தியூரின் அகரம் கண்ட கோபாலபுரம் ஆகிய ஊர்கள் குயவர்குடிகளாக அடையாளப்படுத்தமுடியும்.

மேற்கோள்கள்
-----------

மண்கலைஞர்கள் பரணிடப்பட்டது 2016-03-04 at the வந்தவழி இயந்திரம்
**மாமுக்கோயா** (*Mamukkoya*, 5 சூலை 1946 – 26 ஏப்ரல் 2023) மலையாளத் திரைப்படத்துறையில் பணியாற்றி வருவதற்காக அறியப்பட்ட ஒரு இந்திய திரைப்பட நடிகராவார். மேலும், *ஃபிளமென்ஸ் ஆஃப் பாரடைஸ்* என்ற பிரெஞ்சு திரைப்படத்திலும் தோன்றியுள்ளார். இவர் பெரும்பாலும் நகைச்சுவை வேடங்களில் நடித்து வருகிறார். மாப்பிள்ளா பேச்சுவழக்கிலும், அதன் பாணியின் இவரது தனித்துவமான பயன்பாடு தொழில்துறையில் இவரது இருப்பைக் குறிக்கிறது. இவர் 450க்கும் மேற்பட்ட மலையாளப் படங்களில் நடித்துள்ளார். மேலும் மலையாளத் திரையுலகில் சிறந்த நகைச்சுவை நடிகருக்கான மாநில விருதை வென்றவருமாவார்.

குடும்பம்
---------

இவர் 5 சூலை 1946இல் சாலிகண்டியில் முகம்மது மற்றும் இம்பாச்சி ஆயிசா ஆகியோருக்கு பிறந்தார். இவருக்கு கோயாகுட்டி என்ற சகோதரர் உள்ளார். இவர் தனது ஆரம்பக் கல்வியை கோழிக்கோட்டிலுள்ள எம்.எம் உயர்நிலைப் பள்ளியில் பெற்றார்.

இவர் சுகாரா என்பவரை மணந்தார். இந்த தம்பதியருக்கு முகம்மது நிசார், சாகிதா, நதியா மற்றும் அப்துல் ரசீத் ஆகிய நான்கு குழந்தைகள் உள்ளனர். இவர் கோழிக்கோடு அருகே பேப்பூரில் வசித்து வருகிறார்.

தொழில்
------

மாமுக்கோயா நாடக நடிகராக தனது வாழ்க்கையைத் தொடங்கினார். *அன்யருடே பூமி* (1979) மூலம் திரைத்துறையில் இவருக்கு வாய்ப்பு கிடைத்தது. மலையாளத் திரைப்படத்துறையில் இவரது இரண்டாவது நுழைவு எஸ். கொன்னாத்தின் "சுருமைட்ட கண்ணுகள்" என்பதன் மூலம் இருந்தது. இந்த படத்திற்குப் பிறகு, இவரை சத்யன் அந்திக்காடுவிடம் திரைக்கதை எழுத்தாளர் சிறீனிவாசன் அறிமுகப்படுத்தினார். இவர் காந்திநகர் இரண்டாவது தெருவில் ஒரு பாத்திரத்தில் தோன்றினார். சத்யன் அந்திக்காட்டின் இயக்கத்தில் மோகன்லால் - சீனிவாசன் ஆகியோரின் நடிப்பில் வெளியான, "நடோடிகாற‌்‌‌‌று" (1987) என்ற படத்தில் கபூர் என்ற பாத்திரத்தில் இவரது நடிப்பு மலையாளத் திரையுலகில் இவருக்கு ஒரு முக்கிய இடத்தை பெற்றுத்தந்தது. "பெருமழக்காலம்" (2004) திரைப்படத்தில் இவரது விருது பெற்ற நடிப்பு நகைச்சுவை அல்லாத பாத்திரங்களையும் எளிதில் கையாள முடியும் என்பதை நிரூபித்தது. "*கோரப்பன், தி கிரேட்*" (2001) படத்தில் தலைப்பு வேடத்தில் நடித்தார். இது இவரை சந்தனக் கடத்தல் வீரப்பன் பாத்திரத்தைச் சித்தரித்தது. பெருமழக்காலம் படத்திற்காக 2004 ஆம் ஆண்டில் இரண்டாவது சிறந்த நடிகருக்கான கேரள மாநில விருதைப் பெற்றார்.

குறும்படங்கள்
-------------

* மாப்பிள்ளா இலகாலாவின் "*நேட்டிவ் பாப்பா*"
* ஜாகீன் தொலைக்காட்சியின் "*அல் மொயுடு*"
* போதி சைலண்ட் ஸ்கேப்பின் "*புயூனரல்ஸ் ஆப் நேட்டிவ் சன்*"

குறிப்புகள்
-----------

1. ↑
2. ↑  "Gafoor Ka Dosth". *The Hindu*. .
3. ↑
4. ↑  "காப்பகப்படுத்தப்பட்ட நகல்". 2015-05-18 அன்று மூலம் பரணிடப்பட்டது. 2021-01-28 அன்று பார்க்கப்பட்டது.
5. ↑  "On Record with T.N.Gopakumar". asianetnews. 12 December 2013 அன்று பார்க்கப்பட்டது.
6. ↑
7. ↑
8. ↑

வெளி இணைப்புகள்
---------------

* ஐ.எம்.டி.பி இணையத்தளத்தில் மாமுக்கோயா
* Memoirs written by Film Star Mamukkoya with Thaha Madayi

Publisher: DC Books, Kottayam Pages: 102 Paperback

* Jeevitham: Mamukkoya/Kozhikode பரணிடப்பட்டது 2012-03-31 at the வந்தவழி இயந்திரம்
குயின்ஹைட்ரோன், குயின்ஹைட்ரோன் மின்முனைகளில் ஆக்சிசனேற்ற ஒடுக்க செயலில் உள்ள ஒரு சேர்மம்

**குயின்ஹைட்ரோன் மின்முனையானது** அமிலப் பொருளைக் கொண்ட ஒரு கரைசலின் ஹைட்ரஜன் அயனிச் செறிவை ( pH ) அளவிடப் பயன்படுகிறது.

கொள்கைகள் மற்றும் செயல்படும் விதம்
----------------------------------

குயினோன்கள் ρ-குயினோன் மற்றும் ρ-ஹைட்ரோகுவினோன் இடையே ஹைட்ரஜன் பிணைப்பு வழியாக ஒரு குயின்ஹைட்ரோன் சேர்மத்தை உருவாக்குகின்றன. ρ-குயினோன்கள் மற்றும் ρ-ஹைட்ரோகுவினோன் ஆகியவற்றின் சமநிலையான கலவையானது, ஆண்டிமனி போன்ற ஒரு செயலற்ற உலோக மின்முனையுடன் தொடர்பு கொண்டு, ஒரு குயின்ஹைட்ரோன் மின்முனையை உருவாக்குகிறது. அத்தகைய சாதனங்கள் கரைசல்களின் pH ஐ அளவிட பயன்படுத்தப்படலாம்.  குயின்ஹைட்ரோன் மின்முனைகள் விரைவான செயல்படு நேரங்களையும் அதிக துல்லியத்தையும் வழங்குகின்றன. இருப்பினும், இது 1 முதல் 9 வரையிலான வரம்பில் மட்டுமே pH ஐ அளவிட முடியும் மற்றும் கரைசலில் வலுவான ஆக்ஸிஜனேற்றி அல்லது ஒடுக்கி இருக்கக்கூடாது.

ஒரு பிளாட்டினம் கம்பி மின்முனையானது குயின்ஹைட்ரோனின் நிறைவுற்ற நீரிய கரைசலில் மூழ்கியுள்ளது, இதில் பின்வரும் சமநிலை உள்ளது

C  
6H  
6O  
2 ⇌ C  
6H  
4O  
2 + 2H+ +2e−.
பிளாட்டினம் மின்முனைக்கும் தரவு மின்முனைக்கும் இடையிலான சாத்தியமான வேறுபாடு செயல்பாட்டைப் பொறுத்தது, {\displaystyle a\_{H^{+}}}, கரைசலில் ஹைட்ரஜன் அயனிகள்.

{\displaystyle E=E^{0}+{\frac {RT}{2F}}\ln a\_{H^{+}}} ( நெர்ன்ஸ்ட் சமன்பாடு )

வரம்புகள்
---------

குயின்ஹைட்ரோன் மின்முனையானது பொதுவாகப் பயன்படுத்தப்படும் கண்ணாடி மின்முனைக்கு மாற்றாக அமைகிறது.  இருப்பினும், இது pH 8க்கு மேல் (298 K இல்) நம்பகத்தன்மையற்றதாகவும் மற்றும் வலுவான ஆக்சிஜனேற்றி அல்லது ஒடுக்கியைக் கொண்ட தீர்வுகளுடன் பயன்படுத்த முடியாததாக உள்ளது.

மேற்கோள்கள்
-----------

1. 1 2  Bates, Roger G. *Determination of pH: theory and practice*. Wiley, 1973, pp 246-252
2. ↑  Rossotti, F. J. C.; Rossotti, H. (1961). *The Determination of Stability Constants*. McGraw-Hill. . , p 135
3. ↑  Pietrzyk, DONALD J.; Frank, CLYDE W. (1979-01-01), Pietrzyk, DONALD J.; Frank, CLYDE W. (eds.), "Chapter Thirteen - Ion-Selective Electrodes", *Analytical Chemistry* (ஆங்கிலம்), Academic Press, pp. 291–319, doi:10.1016/b978-0-12-555160-1.50017-4, ISBN 978-0-12-555160-1, 2022-11-17 அன்று பார்க்கப்பட்டது
4. ↑  Vonau, W.; Guth, U (2006). "pH Monitoring: a review". *Journal of Solid State Electrochemistry* **10** (9): 746–752. doi:10.1007/s10008-006-0120-4.
**கோமதி ஆறு** (*Gomati River*) (இந்தி: गोमती *Gomtī*) கங்கை ஆற்றின் துணை ஆறுகளில் ஒன்றாகும். இந்து தொன்மவியல் படி கோமதி ஆறு வசிட்டரின் மகளாக கருதப்படுகிறது. ஏகாதசி அன்று இவ்வாற்றில் குளிப்பதால் பாவங்கள் நீங்கும் என்பது இந்துக்களின் சமய நம்பிக்கையாகும்.
பாகவத புராணத்தின் படி கோமதி ஆறு பரத கண்டத்தின் புனித ஆறுகளில் ஒன்றாக கூறப்பட்டுள்ளது..இவ்வாற்றில் வைணவர்கள் போற்றும் சுதர்சன சக்கர வடிவத்தில் கற்கள் கிடைக்கிறது.

நிலவியல்
--------

கோமதி ஆறு, வடமேற்கு உத்தரப் பிரதேசத்தின் ரோகில்கண்ட் பிராந்தியத்தில் உள்ள  பிலிபித் மாவட்டத்தில் உள்ள புல்கர்ஜீல் எனுமிடத்தில் உள்ள கோமதி ஏரியிலிருந்து உற்பத்தி ஆகிறது. கோமதி ஆறு உத்தரப்பிரதேசத்தின் லக்னோ, லக்கிம்பூர், சுல்தான்பூர், ஜௌன்பூர் வழியாக 900 கிலோ மீட்டர் பாய்ந்து, இறுதியில் வாரணாசி மாவட்டத்தின் செய்யதுபூர் எனுமிடத்தில் கங்கை ஆற்றில் கலக்கிறது.

நகரங்கள்
--------

கோமதி ஆறு, ஜௌன்பூர்
கோமதி ஆற்றாங்கரையில் லக்னோ, லக்கிம்பூர், சுல்தான்பூர், ஜௌன்பூர் போன்ற 15 நகரங்கள் உள்ளது.

மேற்கோள்கள்
-----------

1. ↑  "Gomati River Expedition 2011". 18 January 2013 அன்று பார்க்கப்பட்டது.
2. ↑  "Bhaktivedanta VedaBase: Srimad Bhagavatam 5.19.17-18". 2010-01-04. 2012-04-21 அன்று மூலம் பரணிடப்பட்டது. 2010-01-04 அன்று பார்க்கப்பட்டது.
3. ↑  "Magic SEA Underground: Magical Uses Of Gomti Chakra (Cat's Eye Shell)". *liewsp1-magicsea.blogspot.in*. 2015-11-07 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***கோமதி ஆறு***   
என்பதின் ஊடகங்கள் உள்ளன. 

* Sacred Rivers
* "Sewage kills thousands of fish in north Indian river". Babu Lal Sharma, Associated Press, August 22, 2003 பரணிடப்பட்டது 2006-03-01 at the வந்தவழி இயந்திரம்
* Markandey Mahadeo on Wikimapia
* Reference to Gomti River System
**அநுராதபுர சியாரம் உடைப்பு** எனப்படுவது இலங்கையின் வட மத்திய மாகாணத்தில் அநுராதபுர நகரத்தில் 'ருவன்வெளிசாய'வுக்கு தெற்கில் 'தத்மின தூபய' எனுமிடத்தில் அமையப்பெற்றிருந்த சியாரம் *(முஸ்லிம் பெரியார் ஒருவரின் அடக்கஸ்தலம்)* உடைக்கப்பட்ட சம்பவத்தைக் குறிக்கும். இச்சம்பவம் செப்டம்பர் 10 2011இல் இடம்பெற்றது.

அமைவு
-----

அநுராதபுரம் பழைய நகரில் 'எல்லாளன்' சமாதிக்கு சுமார் 50 மீற்றர் அண்மித்த பகுதியில் இந்த சியாரம் அடக்கஸ்தலம் அமைந்துள்ளது. 'ஓட்டுப்பள்ளம் பள்ளி' என அழைக்கப்பட்டு புனிததளமாக பராமரிக்கப்பட்டு வந்த இச் சியாரம் சுமார் 400 ஆண்டுகாலங்களாக அமைந்திருந்ததாக முஸ்லிம் தரப்பினர் தெரிவிக்கின்றனர். இந்த இடத்தை அநுராதபுர வாழ் முஸ்லிம்கள் மிகுந்த நம்பிக்கையுடன் தரிசித்து வந்துள்ளனர்.

நிகழ்வு
-------

2011 சூலை மாதப் பகுதியில் பௌத்தப் பிக்கு ஒருவரும் மேலும் சில இளைஞர்களும் இந்த சியாரத்தை சேதப்படுத்தும் நடவடிக்கையில் ஈடுபட்டனர். பின்பு காவல்துறையினரிடம் முறையிட்ட பின் அது நிறுத்தப்பட்டு மீண்டும் புனரமைக்க அனுமதி வழங்கப்பட்டது. இந்நிலையிலேயே செப்டம்பர் 11 இல் பௌத்த பிக்குவும், வெளியிடங்களிலிருந்து வந்த பலரும் சேர்ந்து இந்த சியாரத்தை முற்றாக உடைத்து தரைமட்டமாக்கியுள்ளனர்.

குற்றச்சாட்டு
-------------

இச்சம்பவம் நடைபெறும் போது காவல்துறையினர் அந்த இடத்தில் இருந்த போதிலும் கூட எவ்வித தடுப்பு முயற்சிகளையும் மேற்கொள்ளவில்லை என்பது குற்றச்சாட்டாகக் கூறப்படுகின்றது.

உடைப்பினை நியாயப்படுத்திய காரணங்கள்
-----------------------------------

துட்டகைமுனு மன்னனின் சமாதி அமைக்கப்பட்டிருக்கும் இடத்திற்கு அருகில் இந்த சியாரம் அமைக்கப்பட்டிருந்தமையினாலேயே இடித்துத் தகர்க்கப்பட்டுள்ளதாக தெரிவிக்கப்பட்டது.

சிறுபான்மை இனங்களின் இருப்புக்கு அச்சுறுத்தல்
---------------------------------------------

இச்சம்பவம் குறித்து இலங்கையின் அரசாங்கத்தின் பிரதி அமைச்சர் சேகு தாவூத் பின்வருமாறு கருத்துத் தெரிவித்திருந்தார். 'அநுராதபுரம் பழைய நகர் பகுதியில் அமைந்துள்ள ஒட்டுப்பள்ளம் செய்கு சிக்கந்தர் ஒலியுல்லா அப்பா அடங்கியுள்ளதாக கூறப்படும் தர்கா சுமார் 400 க்கு மேற்பட்ட சாதாரண உடை மற்றும் காவி உடை தரித்த குழுவினரால் உடைத்துத் தரைமட்டமாக்கப்பட்டிருக்கும் சம்பவம் சிறுபான்மை இனங்களின் இருப்புக்கும் பாதுகாப்புக்கும் பெரும் அச்சுறுத்தலாக அமைந்திருக்கின்றது. இந்தச் சம்பவத்தால் அநுராதபுரம் முஸ்லிம்கள் அதிர்ச்சியடைந்துள்ளனர். இந்தச் சம்பவங்களின் பின்னணியில் இருக்கும் சதிகளை இனங்காண வேண்டும், இந்தச் சம்பவம் நடைபெறும் வேளையில் சம்பவ இடத்துக்குச் சென்று தர்காவை பாதுகாக்க முனைந்த முஸ்லிம் மக்களை, பொலிஸார் அங்கு செல்ல விடாமல் தடுத்துள்ளனர்.  வட மாகாண ஆலோசனைச் சபைத் தலைவர் முபாரக் மௌலவி சியாரம் உடைப்பு சம்பந்தமாக தனது கருத்தைத் தெரிவிக்கையில் 'முஸ்லிம்களின் மதத் தலங்களை இவ்வாறு தகர்ப்பதன் மூலம் எதனையும் சாதிக்க முடியாது. இது இன ஐக்கியத்தைச் சீர்குலைக்கும் செயற்பாடே. இவ்வாறான சம்பவங்கள் நாட்டின் அமைதியை பாழாக்கவே செய்யும். யுத்தம் முடிவுற்று இன செளஜன்னியத்தை உருவாக்கும் முயற்சியில் அரசாங்கம் ஈடுபட்டிருக்கும் இந்த சந்தர்ப்பத்தில் இவ்வாறு சில தீய சக்திகள் செயற்படுவது ஆரோக்கியமானதல்ல.

மேற்கோள்கள்
-----------

1. 1 2  காளி கோவிலில் இந்து மத வழிபாட்டிற்கு இடையறு அநுராதபுரத்தில் ஷியாரம் இடித்துத் தரைமட்டம்!
[*தொடர்பிழந்த இணைப்பு*], தினகரன், செப்டம்பர் 18, 2011

மூலம்
-----

* காளி கோவிலில் இந்து மத வழிபாட்டிற்கு இடையறு அநுராதபுரத்தில் ஷியாரம் இடித்துத் தரைமட்டம்!
[*தொடர்பிழந்த இணைப்பு*], தினகரன், செப்டம்பர் 18, 2011
* இலங்கை வார இதழ். செப்டம்பர் 18, 2011
* நமது தூது வார இதழ். செப்டம்பர் 18, 2011
**அந்தனி மூயார்ட்** (6 டிச 1698 - 1 சன 1767) ஒல்லாந்தர் இலங்கையை ஆண்ட காலத்தில் யாழ்ப்பாணத்தின் கட்டளை அதிகாரியாக இருந்தவர். 1762 ஆம் ஆண்டுக்கும் 1766 ஆம் ஆண்டுக்கும் இடைப்பட்ட காலத்தில் இவர் இப்பதவியை வகித்தார்.

வரலாறு
------

17 ஆம் நூற்றாண்டின் இறுதிப் பகுதியில் இருந்தே இவரது முன்னோர்கள் இரண்டு தலைமுறைகளாக இலங்கையிலேயே பிறந்து வளர்ந்தவர்கள். இவரது பாட்டனார் (இவரும் அந்தனி மூயார்ட்) ஒல்லாந்தர் இலங்கையைக் கைப்பற்றிய சில ஆண்டுகளில் ஒல்லாந்தக் கிழக்கிந்தியக் கம்பனியில் பணியாற்றுவதற்காக இலங்கைக்கு வந்தார். இவர் இலங்கையின் தென்பகுதியில் உள்ள மாத்தறையில் மணம் முடித்து அங்கேயே காலமானார். இளைய அந்தனி மூயார்ட்டினது தந்தையார் *நிக்கோலசு மூயார்ட்* கொழும்பில் பிறந்தவர். தாயார் *யோகன்னா*. நிக்கோலசு பின்னர் யாழ்ப்பாணத்துக்கு வந்து அங்கேயே வாழ்ந்தார். இளைய அந்தனி மூயார்ட் 1698 ஆம் ஆண்டு டிசம்பர் 6 ஆம் தேதி யாழ்ப்பாணத்தில் பிறந்தார்.

இவர் தமது குடும்ப நிகழ்வுகளைப் பற்றித் தொகுத்த நூலில் ஐரோப்பாவுக்குச் சென்றது பற்றிய குறிப்பு எதுவும் இல்லாததால், இவர் யாழ்ப்பாணத்திலேயே தனது கல்வியைக் கற்றிருக்கவேண்டும் என்று ஆர். ஜி. அந்தனீசு கருதுகிறார். ஒருவர் சாதாரண நிலையில் இருந்து இலங்கையின் ஆளுனராக உயரும் அளவுக்குத் தகுதி பெறக்கூடிய வசதி ஒல்லாந்தர் கால யாழ்ப்பாணத்தில் இருந்திருக்கிறது என்பது அவரது கருத்து. ஆனாலும், தலைமுறை ஆய்வு குறித்த இணையத் தளம் ஒன்றின்படி மூயார்ட் ஒல்லாந்தில் உள்ள லேடன் பல்கலைக் கழகத்தில் கல்வி கற்றதாகக் குறிப்பிடப்பட்டு உள்ளது.

இவர் யாழ்ப்பாணத்தில் பிறந்தவரான *எலிசபெத் உர்சுலா வூட்டர்சு* என்பவரை 1725 ஆம் ஆண்டு திருமணம் செய்து கொண்டார். இவர்களுக்கு 18 பிள்ளைகள் பிறந்தனர். அந்தனி மூயார்ட் 1767 ஆம் ஆண்டு சனவரி முதலாம் தேதி யாழ்ப்பாணத்தில் காலமானார். இவரது உடல் கோட்டைக்குள் இருந்த டச்சுத் தேவாலயத்தில் அடக்கம் செய்யப்பட்டது. இவரது வழித்தோன்றல்களும் யாழ்ப்பாணம் பிரித்தானியர் வசமான பின்பும் நீண்டகாலம் யாழ்ப்பாணத்திலேயே வாழ்ந்ததாகத் தெரிகிறது.

தொழில்
------

அந்தனி மூயார்ட் 1712 ஆம் ஆண்டில் ஒல்லாந்தக் கிழக்கிந்தியக் கம்பனியில் ஒரு படை வீரனாகப் பணியில் சேர்ந்தார். ஒரு ஆயுதம் ஏந்தக்கூடிய படைவீரனாக இருந்தபடியே அரசாங்கத்தின் குடிசார் கடமைகளில் பயிற்சி பெற்றார். அதிலிருந்து விரைவாகப் பல பதவி உயர்வுகளைப் பெற்றார். 1739 ஆம் ஆண்டில் கொழும்பில் "ஒண்டர்கூப்மன்" எனப்படும் "கீழ்வணிகர்" தரத்தில் கணக்கெழுத்தர் பதவியையும், 1743ல், "கூப்மன்" எனப்படும் "வணிகர்" பதவியையும் வகித்த அவர், 1754 ஆம் ஆண்டில் யாழ்ப்பாணத்தில் நிர்வாகி ஆகவும் பின்னர் 1762 ஆம் ஆண்டில் யாழ்ப்பாணத்தின் கட்டளை அதிகாரியாகவும் பதவி ஏற்றார். அக்காலத்தில் இது இலங்கையில் ஆளுனருக்கு அடுத்தபடியான உயர் பதவி ஆகும். 1765 ஆம் ஆண்டில் அப்போதைய இலங்கையின் ஒல்லாந்த ஆளுனர் "பாரன் வான் எக்" சடுதியாகக் காலமானதைத் தொடர்ந்து, அந்தனி மூயார்ட் இலங்கையின் பதில் ஆளுனர் ஆனார்.

இவர் தனக்குப் பின் கட்டளை அதிகாரியாகப் பதவியேற்ற நொயெல் அந்தனி லெபெக் என்பவருக்கு எழுதிய வழிகாட்டல் குறிப்புக்கள், அக்காலத்தில் யாழ்ப்பாணத்தில் நிலவிய ஒல்லாந்த ஆட்சியைப் பற்றி அறிந்துகொள்வதற்கு உதவும் முக்கியமான ஆவணங்களில் ஒன்றாகும். இக்குறிப்புப் பிற்காலத்தில் ஆங்கிலத்தில் மொழிபெயர்க்கப்பட்டு வெளியிடப்பட்டது.

குறிப்புகள்
-----------

1. 1 2  Anthony Mooyaart, 1766, இல் ஆர். ஜி. அந்தனீசின் அறிமுகம். பக். iii
2. ↑  Genealogy of Antonij Mooyart

உசாத்துணை
---------

* Memoir by Anthony Mooyaart, Commandeur of Jaffnapatam, for the Information and Guidence of His Successor, Noel Anthony Lebeck, 1766. Translated by Sophia Pieters, Colombo, 1910.
**இராஜராஜேஸ்வரமுடைய மகாதேவர் கோவில்** (சிவபுரம் சிவன் கோவில்) தமிழ் நாடு திருவள்ளூர் மாவட்டம் சிவபுரம் கிராமத்தில் அமைந்துள்ள ஒரு சிவத்தலம் ஆகும்.

வரலாறு
------

இக்கோவில் முதலாம் இராஜராஜ சோழன் காலத்தில் (10 ஆம் நூற்றாண்டு) எழுப்பப்பட்டது. பின்னர் முதலாம் இராஜேந்திர சோழன் காலத்தில் கட்டி முடிக்கப்பட்டது.

மூர்த்தி
--------

இங்குள்ள பிரதான மூர்த்தி **இராஜராஜேஸ்வரமுடைய மகாதேவர்** என அழைக்கப்படுகிறார். தீர்த்தபாலீஸ்வரர் என்ற பெயரும் உண்டு. அம்பாள் பெயர் காமாட்சி அம்மன் என்பதாகும்.

கல்வெட்டுகள்
------------

இக்கோவில் சுவர்கள் முழுவதிலும் மேலிருந்து கீழ் வரை நிறைய கல்வெட்டுகள் உள்ளன. இக்கல்வெட்டுகளில் காணப்படும் தகவல்களின் படி அவை இராஜராஜ சோழன், இராஜேந்திர சோழன் ஆகிய இருவர் காலத்திலும் பொறிக்கப்பட்டிருப்பது தெரிய வந்துள்ளது. 

ஒரு கல்வெட்டில், இராஜேந்திர சோழனின் மெய்க்கீர்த்தி எழுதப்பட்டுள்ளது. அத்துடன், கோவிலில் இரண்டு நந்தா விளக்குகள் ஏற்றுவதற்காக அவன் 180 ஆடுகளைக் கோவிலுக்குக் கொடுத்தான் என்ற தகவலும் பொறிக்கப்பட்டுள்ளது.

10, 11 ஆம் நூற்றாண்டுக் கல்வெட்டுகளை ஆராய விரும்பும் மாணவர்களுக்கு இக்கோவில் நல்ல பயிற்சிக் களமாக உள்ளது.

பராமரிப்பு
----------

தற்போது இக்கோவில் தமிழ் நாடு தொல்லியல் துறையினரால் நல்ல முறையில் பராமரிக்கப்பட்டு வருகிறது.

அமைவிடம்
--------

திருவள்ளூரிலிருந்து தக்கோலம் செல்லும் நெடுஞ்சாலையில் சிவபுரம் பேருந்து தரிப்பிலிருந்து 100 மீட்டர் உட்புறமாக கோவில் அமைந்துள்ளது.

மேற்கோள்கள்
-----------

1. ↑  Sivapuram Sivan Kovil (Rajarajeswaramudaiya Mahadevar Koil)
2. ↑  Sivan Kovil

உசாத்துணை
---------

* Rajarajeswaramudaiya Mahadevar Temple

மேலதிக தகவல்கள்
---------------

* சிவபுரம் ராஜராஜேஸ்வரம்
* சிவபுரம் சிவன் கோவில்
**குயரிஸ்தான்** என்பதுபரமேஷ் சகானி ழஎழுதிய பால் புதுமையினர் மற்றும் பால் சிறுபான்மையினர்  தங்கள் அலுவலகங்களில்,, வேலை செய்யும் இடங்களில் நடத்தப்படும் விதங்களைப் பற்றிய ஒரு புத்தகமாகும். இந்த புத்தகம் 17 ஆகஸ்ட் 2020 இல் வெஸ்ட்லேண்ட் வெளியீடுகள் என்ற புத்தக நிறுவனம் மூலம் வெளியிடப்பட்டது.

வரவேற்பு
--------

பரவலாக வரவேற்பைப் பெற்றுள்ள இந்த புத்தகதைப் பற்றி, மணிகண்ட்ரோல் இணையதளம், அதன் விமரிசனத்தில் இவ்வாறு, கூறியுள்ளது; "எவரும் தன்னை ந.ந.ஈ.தி என அடையாளப்படுத்தினாலும் இல்லாவிட்டாலும், வேலை செய்யும் இடங்களில் பிற நபர்கள் தங்களை அடையாளம் காட்டிக்கொண்டால், எந்த வித வேறுபாடும் , பிரிவினையும் இல்லாமல் சக  கூட்டாளியாக மதித்தல், வணிக நிறுவனங்கள் இதற்காகவே பன்முகத்தன்மை மற்றும் உள்ளடக்கக் கொள்கைகளை உருவாக்குதல், ந.ந.ஈ.தி சமூக நபர்களின் திறமையைக் கண்டறிதல், ந.ந.ஈ.தி-க்கு நட்பான ஒரு ஆட்சேர்ப்பு செயல்முறையை உருவாக்குதல், பணியிடத்தில் ந.ந.ஈ.தி-க்கு ஏற்ற பணி கலாச்சாரத்தை உருவாக்குதல், மற்றும் வணிக நிறுவனங்களின் பொறுப்புணர்வு, எப்படி இருக்க வேண்டும் போன்ற பல்வேறு அம்சங்களை ஆசிரியர் இப்புத்தகத்தில் உள்ளடக்கியுள்ளார் "

அவள் மக்கள் என்ற தொலைக்காட்சி விமரிசனத்தில், "வணிக நிறுவனக் கொள்கைகளில் ந.ந.ஈ.தி சமூகத்தைப் பற்றிய மாற்றங்கள் கொண்டு வரப்படாவிட்டால், சட்டத்தின் மூலம் கொடுக்கப்பட்டுள்ள சில உரிமைகள்  எப்படி வெறுமையாகவும், பெயரளவு செயல்களாகவும்  இருக்கும் என்பதைப் பற்றி புத்தகத்தில்  அதன் நடைமுறைகளை சகானி குறிப்பிடுகிறார்."

மேற்கோள்கள்
-----------

1. ↑  "Struggle for LGBTQ rights is deeply connected to other social justice movements: Parmesh Shahani on his new book, Queeristan". *The Indian Express* (ஆங்கிலம்). 2020-09-11. 2022-08-29 அன்று பார்க்கப்பட்டது.
2. ↑  India, Vogue (September 2020). "Exclusive: In an excerpt from his latest book, Parmesh Shahani talks to Sonam Kapoor Ahuja about labels, LGBTQ inclusion and plurality". *Vogue India* (ஆங்கிலம்). 2022-08-29 அன்று பார்க்கப்பட்டது.
3. ↑  "Book review: Parmesh Shahani's Queeristan makes pitch for queer-friendly workplace". *Moneycontrol* (ஆங்கிலம்). 2022-08-29 அன்று பார்க்கப்பட்டது.
4. ↑  "Book Review: Queeristan Is A Guide To Building Inclusive Workspaces". *www.shethepeople.tv*. 2022-08-29 அன்று பார்க்கப்பட்டது.